CELEX: 62010CA0293
Language: hu
Date: 2011-05-26 00:00:00
Title: C-293/10. sz. ügy: A Bíróság (negyedik tanács) 2011. május 26-i ítélete (a Landesgericht Innsbruck (Ausztria) előzetes döntéshozatal iránti kérelme) — Gebhard Stark kontra DAS Österreichische Allgemeine Rechtsschutzversicherung AG (Jogvédelmi biztosítás — 87/344/EGK irányelv — 4. cikk, (1) bekezdés — A biztosított szabad ügyvédválasztása — A biztosított bíróság előtti képviseletével kapcsolatos költségek jogcímén nyújtott visszatérítés korlátozása — A visszatérítésnek az illetékes elsőfokú bíróság illetékességi területén letelepedett ügyvéd által kért összegre történő korlátozása)

16.7.2011   
            
            
               HU
            
            
               Az Európai Unió Hivatalos Lapja
            
            
               C 211/6
            
         A Bíróság (negyedik tanács) 2011. május 26-i ítélete (a Landesgericht Innsbruck (Ausztria) előzetes döntéshozatal iránti kérelme) — Gebhard Stark kontra DAS Österreichische Allgemeine Rechtsschutzversicherung AG
   (C-293/10. sz. ügy) (1)
   
   (Jogvédelmi biztosítás - 87/344/EGK irányelv - 4. cikk, (1) bekezdés - A biztosított szabad ügyvédválasztása - A biztosított bíróság előtti képviseletével kapcsolatos költségek jogcímén nyújtott visszatérítés korlátozása - A visszatérítésnek az illetékes elsőfokú bíróság illetékességi területén letelepedett ügyvéd által kért összegre történő korlátozása)
   2011/C 211/08
   Az eljárás nyelve: német
   
      A kérdést előterjesztő bíróság
   
   Landesgericht Innsbruck
   
      Az alapeljárás felei
   
   
      Felperes: Gebhard Stark
   
      Alperes: DAS Österreichische Allgemeine Rechtschutzversicherung AG
   
      Tárgy
   
   Előzetes döntéshozatal iránti kérelem –Landesgericht Innsbruck — A jogvédelmi biztosítással kapcsolatos törvényi, rendeleti és közigazgatási rendelkezések összehangolásáról szóló, 1987. június 22-i 87/344/EGK tanácsi irányelv (HL L185, 77. o.; magyar nyelvű különkiadás 6. fejezet, 1. kötet, 187. o.) 4. cikke (1) bekezdésének az értelmezése — Olyan biztosítási szerződés, amely a nemzeti szabályoknak megfelelően előírja, hogy a jogvédelmi biztosítást nyújtó biztosítást igénybe vevő biztosított köteles az illetékes bíróság székhelyén irodával rendelkező ügyvédet választani
   
      Rendelkező rész
   
   A jogvédelmi biztosítással kapcsolatos törvényi, rendeleti és közigazgatási rendelkezések összehangolásáról szóló, 1987. június 22-i tanácsi irányelv 4. cikkének (1) bekezdését úgy kell értelmezni, hogy azzal nem ellentétes az a nemzeti szabályozás, amelynek értelmében olyan kikötés tehető, amely szerint a biztosított érdekeinek a közigazgatási vagy bírósági eljárásokban történő védelmére csak olyan képviseletre hivatásszerűen jogosult személyt választhat, aki az első fokon illetékességgel rendelkező bíróság vagy közigazgatási hatóság székhelyén rendelkezik irodával, amennyiben — a célból, hogy a biztosított azon szabadságát, hogy megválassza a képviseletével megbízott személyt, ne fosszák meg lényegétől — e korlátozás kizárólag a jogvédelem eljárási költségeinek a biztosító által történő fedezésének terjedelmét érinti, és az e biztosító által ténylegesen kifizetett visszatérítés elegendő, aminek vizsgálata a kérdést előterjesztő bíróság feladata.
   
      (1)  HL C 274., 2010.10.9.